હેર આઓ અને યુવાન એકાઉન્ટન્ટ, બંને જાણતા હતા કે પોલીસ તો ચોક્કસ આ યહૂદી હિસાબનીશને એસએસની અથવા મોન્ટેલ્યૂપીક સ્ટ્રીટની જેલમાં ધકેલી દેશે. યુવાન એકાઉન્ટન્ટના મત પ્રમાણે તો પોલીસને બોલાવવાથી બકાઇસ્ટરના અન્ય યહૂદી સ્ટાફ પર દાખલો બેસી જાય તેમ હતું! પરંતુ એ વિચારે આઓ થોડો ગમગીન બની ગયો. મનોમન તેને લાગતું હતું, કે આ બાબતે કોઈક ઉપાય શોધવાની તેની પોતાની જવાબદારી હતી! તેનું કારણ એ હતું, કે તેનાં પોતાનાં દાદીમા યહૂદી હતા. જોકે તેની સાથે કામ કરતાં લોકોમાંથી બીજું કોઈ હજુ સુધી આ બાબતે જાણતું ન હતું.